***`***

**THIRRJE PËR GRANTE
Projekti: I SEE – Improved Self-Employment and Employment**

Kosova-Women 4 Women në kuadër të projektit “Mundësitë e përmirësuara të vetë-punësimit dhe punësimit – Faza II” I SEE- Phase II që financohet nga Agjencioni Austriak per Zhvillim (ADA) me fondet e Koorporatës Austriake për Zhvillim (ADC), parasheh që për bizneset ekzistuese të grave të ndajë grante me shumë deri në 3,800.00 EUR. Këto grante do të ndahen në formë të bashkëfinancimit me 20% pjesëmarrje të biznesit. Poashtu, përfitueset e grantit do të përfitojnë edhe nga këshillimet rreth biznesit që iu ofron projekti.

Qëllimi

Qëllimi përfundimtar i projektit është të rritet punësimi dhe vetëpunësimi i grave në mënyrë që të përmirësohet pozicioni i grave në ekonomi dhe zhvillimi i përgjithshëm ekonomik në Kosovë.

Qëllimi i këtij projekti është përmirësimi i pozitës së grave në ekonomi dhe në tregun e punës në rajonin e Prishtinës dhe Ferizajt

Objektiva

Synimi i përgjithshëm i skemës së granteve është që të përkrahë gratë në biznes me potencial për krijim të punësimit dhe vetëpunësimit të grave me theks të veçantë bizneset ne sektoret e prodhimit dhe sherbimeve.

Objektivat specifike janë

* Mbështetje për bizneset e grave;
* Krijimi i bizneseve të qëndrueshme;
* Përmirësimi i pozitës së grave në tregun e punës; dhe
* Përmirësimi/zhvillimi i produkteve, proceseve dhe shërbimeve ekzistuese/të reja,

Kush mund të aplikojë:

* Bizneset e vogla në pronësi ose bashkëpronësi të grave (deri ne 3 punëtore);
* Bizneset që veprojnë në komunat e rajonit të Prishtinës dhe Ferizajt (Podujeva, Prishtina, Fushë Kosova, Graçanica, Novobërda, Obiliqi, Lipjani, Drenasi, Ferizaj, Kacanik, Hani i Elezit, Shtërpce);
* Biznese e regjistruara me posedim të fletëregjistrimit;
* Bizneset që nuk janë nën falimentim ose nën administrim të dhunshëm gjyqësor.
* Bizneset duhet të jene në gjendje të marrin pjesë me bashkëfinancim prej 20%

# Ndarja e granteve:

Madhësia e grantit:

**Vlera maksimale e grantit është 3,800 EUR me bashkëfinancim prej 20% të propozimit nga vetë biznesi**. Aplikantët nuk mund të paraqesin më shumë se një aplikim. Kosova - Women 4 Women e rezervon të drejtën që të mos shpërndajë të gjithë fondin në dispozicion nëse propozimet e dorëzuara nuk i plotësojnë kriteret e përzgjedhjes.

# Kostot e kualifikushme

* Zhvillimi dhe testimi i produktit/shërbimit;
* Blerja e pajisjeve (përparësi do të kenë paisjet që janë energji eficiente), licencave apo IT programeve;

# Aplikimi për Grant

Të gjithë aplikantët e interesuar duhet të plotësojnë aplikacionin përkatës së bashku me dokumentacionin e kërkuar në formën PDF, në e-mail adresën grants@k-w4w.org .

**Afati për aplikim është deri më 12 qershor 2024, ora 23:55.**

Asnjë modifikim i idesë së projektit nuk do të lejohet pasi të ketë skaduar afati i paraqitjes. Sidoqoftë, nëse ka nevojë për të sqaruar aspekte të caktuara ose për korrigjimin e gabimeve, ekipi i menaxhimit të projektit mund të kontaktojë aplikuesin për këtë qëllim.

Pyetje në lidhje me përgatitjen e aplikacionit mund të dërgohet me e-mail deri më **30 maj ,2023** në adresën e mëposhtme grants@k-w4w.org.

# Kriteret e vlerësimit:

Rezultati i aplikuesve do të jepet në bazë të kritereve të mëposhtme të përzgjedhjes

|  |  |
| --- | --- |
|  | **Max**  |
| 1. Kapaciteti për të menaxhuar grantin
 | 15 pikë |
| 1. Potenciali për të krijuar vende të punës për gratë dhe qëndrueshmëria e tyre (sezonale, afatgjate)
 | 20 pikë |
| 1. Propozimi është relevant me objektivat dhe prioritetet e Grantit
 | 20 pikë |
| 1. Ndikimi mjedisor
 | 10 pikë |
| 1. Mbështetje për minoritetet ose personat me aftësi të kufizuara
 | 5 pikë |
| 1. Kreativiteti ose inovacioni/ Ofrimi i nje produkti/sherbimi te ri ne treg.
 | 10 pikë |
| 1. Planifikimi i biznesit
 | 10 pikë |
| 1. Infrastruktura ekzistuese e biznesit në përputhje me nevojat për implementim të grantit
 | 10 pikë |
| **Pik*ë*t Totale:** | **100 pikë** |

Vlersesimi do te behet nga nje komision i pavarur treanetaresh.

Vetëm aplikuesit që përzgjedhen do të informohen me shkrim.

Marrëveshja e Grantit

Kosova -Women 4 Women informon aplikuesit e suksesshëm që janë përzgjedhur për dhënie të grantit brenda 5 ditësh pune nga vendimi i Komisionit. KW4W - harton dokumentacionin e dhënies së grantit, duke përfshirë edhe Marrëveshjen e Grantit.

Aplikuesit e suksesshëm që janë zgjedhur për fitim të grantit janë të obliguar që brenda 5 ditësh pune nga pranimi i njoftimit me shkrim të prezantojnë dokumentet plotësuese siç theksohet:

* Dëshmi që udhëheqësi i idesë/biznesit nuk është nën hetime
* Kopja e letërnjoftimit te pronares.
* Certifikatën e regjistrimit të biznesit së bashku me informatat mbi pronësinë dhe veprimtaritë e lejuara.
* Dëshminë e xhirollogarisë aktive të aplikuesit në njërën prej bankave të licencuara nga BQK
* Vërtetim që biznesi nuk është në falimentim

Nëse aplikuesi dështon të dorëzojë dokumentet e lartpërmendura brenda pesë (5) ditësh pune nga pranimi i njoftimit me shkrim, aplikimi refuzohet. Fondet e granteve ndahen për kostot e kualifikueshme në bazë të metodës dhe orareve të pagesave sipas përshkrimit në Marrëveshjen e Grantit. Pagesat bëhen me transfertë direkte bankare tek llogaria bankare e fituesit të grantit. Në asnjë rrethanë nuk mund të bëhet pagesa në para, në llogarinë e personit privat, si dhe/ose tek ndonjë llogari jashtë vendit offshore.

# Mbikëqyrja dhe monitorimi i Granteve nga Kosova – Women 4 Women

Kjo pjesë përshkruan proceset e përgjithshme të implementimit dhe mbikëqyrjes së granteve të zbatuara nga fituesi i grantit dhe KW4W, pas nënshkrimit të Marrëveshjes së Grantit.

Kontrollet financiare/ Raportet financiare:

Secili fitues i grantit duhet të pranojë dhe do të mbajë një sesion informues për formën e raportimit financiar. Raportimi i parë duhet të bëhet një muaj pas marrjes së granit, raportimi i dytë pas gjashtë muajve. Faturat origjinale për blerje të paisjeve dhe shërbimeve duhet të dorëzohen tek Kosova – Women 4 Women për verifikim.

Monitorimi dhe vlerësimi:

KW4W përdor mekanizma për të monitoruar performancën e fituesit të grantit, duke përfshirë vlerësimin e rezultateve të aktivitetit, organizimin e vizitave tek aktivitetet e grantit në zbatim e sipër, si dhe shqyrtimin e raporteve periodike. Fituesit e granteve mund të obligohen të raportojnë të dhëna për nevojat e raporteve apo planeve të monitorimit të performancës, siç kërkohet me aktin e dhënies së grantit.